

Класификация на информацията:
     Ниво 1, [TLP-GREEN]

[image: ]
РЕПУБЛИКА БЪЛГАРИЯ
МИНИСТЕРСТВО НА ОБРАЗОВАНИЕТО И НАУКАТА
РЕГИОНАЛНО УПРАВЛЕНИЕ НА ОБРАЗОВАНИЕТО – БЛАГОЕВГРАД


 
ЗАПОВЕД

№ РД-06-....……/…………2025 г.


[bookmark: _GoBack]На основание на чл. 143, ал. 3, т. 1 и чл. 254, ал. 2 от Закона за предучилищното и училищното образование, чл. 3, ал. 2, т. 14 от Правилника за устройството и функциите на регионалните управления на образованието, чл. 52, ал. 2, т. 2 и чл. 79, ал. 2 от Наредба № 10 от 01.09.2016 г. за организация на дейностите в училищното образование, т. 2.1.3. от Раздел ІІ. Утвърждаване на държавен план-прием и допълнителен държавен план-прием от Правила за планиране, утвърждаване и реализиране на държавния план-прием в V клас, VIII клас и на допълнителния държавен план-прием в XI клас в неспециализираните профилирани и професионални гимназии, средните и обединените училища, във връзка с постъпилите мотивирани предложения от директорите на училища в област Благоевград, съгласувани с финансиращ орган и решение от Протокол № 126 от 18.02.2025 г. от заседание на Комисията по заетостта към областния съвет за развитие на област Благоевград


УТВЪРЖДАВАМ: 

1. Допълнителен държавен план-прием в ХI клас за 4 паралелки с общ брой 104 места в област Благоевград за учебната 2025/2026 година за общинските профилирани и професионални гимназии, за държавните професионални гимназии, за паралелките с профилирана подготовка в средните училища и в професионалните гимназии и за паралелките с професионална подготовка в средните училища и в профилираните гимназии.
 Разпределението на броя на паралелките, броя на учениците в тях, формите на обучение и вида на профилите и професии по училища са посочени в Приложение № 1 към настоящата заповед, което е неразделна част от нея.
2. В срок до 03.05.2025 г. утвърденият с настоящата заповед допълнителен държавен план-прием да бъде публикуван на интернет страницата на РУО – Благоевград, и на информационното табло на РУО – Благоевград. 
3. В срок до 07.05.2025 г. утвърденият допълнителен държавен план-прием да бъде обявен на интернет страницата на училищата, осъществяващи допълнителен държавен план-прием в област Благоевград, в изпълнение на чл. 52, ал. 4 от Наредба № 10 от 01.09.2016 г. за организация на дейностите в училищното образование.
4. Организирането на дейностите по кандидатстване, класиране и записване на учениците по допълнителен държавен план-прием в ХІ клас възлагам на директорите на НПГ „Димитър Талев“- гр. Гоце Делчев, ПГ „Петко Р. Славейков“ - гр. Якоруда и СУ „Св. св. Кирил и Методий“ - с. Сатовча в съответствие с чл. 83, ал. 1 от  Наредба № 10 от 01.09.2016 г. за организация на дейностите в училищното образование.
Контрола по изпълнението на заповедта възлагам на Методи Попов, началник на отдел ОМДК в РУО – Благоевград.
Настоящата заповед да се сведе до знанието на директорите на НПГ „Димитър Талев“- гр. Гоце Делчев, ПГ „Петко Р. Славейков“ - гр. Якоруда и СУ „Св. св. Кирил и Методий“ - с. Сатовча, и директорите на обединени училища от област Благоевград за сведение и изпълнение.

Ивайло Златанов

Началник на РУО-Благоевград


